Lēna Meiere-Landruta

Lēna Meiere-Landruta (; dzimusi  Hannoverē, Vācijā), plašāk pazīstama kā Lēna, ir vācu dziedātāja. Viņa uzvarēja 2010. gada Eirovīzijas dziesmu konkursā, pārstāvot Vāciju ar dziesmu "Satellite". Par Vācijas pārstāvi 2010. gada Eirovīzijā Lēna tika izvēlēta speciālā konkursā "Mūsu zvaigzne Oslo" (), kurā piedalījās 4500 dalībnieki.

Ar trim dziesmām no nacionālās atlases fināla ("Satellite", "Bee", "Love Me") viņa vienlaikus ierindojās Vācijas topa pirmajā pieciniekā. Singls "Satellite" debitēja topa pirmajā vietā, vēlāk tiekot sertificēts kā platīns. 2010. gada 7. maijā viņa izdeva savu debijas studijas albumu My Cassette Player.

Mūziķe piedalījās arī 2011. gada Eirovīzijas dziesmu konkursā Diseldorfā ar dziesmu "Taken by a Stranger", kur ieguva 10. vietu ar 107 punktiem.

Bērnība 
Lēna Meiere-Landruta piedzima Hannoverē, Vācijā. Viņas vectēvs Andreass Meiers-Landruts bija Igaunijā dzimis Rietumvācijas vēstnieks PSRS laika posmā no 1980. līdz 1983. gadam un otrreiz no 1987. līdz 1989. gadam. Viņa ir vienīgais bērns savā ģimenē. Lēna sāka apmeklēt deju nodarbības piecu gadu vecumā, sākumā baleta, vēlāk dažādu moderno stilu dejas. Vēl viņa filmējās dažādās Vācijas TV sērijās, lai arī nekad nav mācījusies vokālajā vai aktieru skolā. Viņa apmeklēja IGS Roderbruhas vidusskolu Hannoverē.

Karjera

"Mūsu zvaigzne Oslo" 
Lai arī Lēna nekad nav mācījusies dziedāt profesionāli, viņa izlēma startēt 2010. gada Eirovīzijas dziesmu konkursa Vācijas nacionālajā atlasē. Vācijas pārstāvi Eirovīzijā vācieši noteica speciālā konkursā "Mūsu zvaigzne Oslo" (), kurā kopumā piedalījās 4500 dalībnieki. Lēna izturēja atlasi un bija viena no 20 konkursa finālistēm. Jautāta par iemeslu, kāpēc startē šovā, Lēna atbildēja: "Man patīk sevi pārbaudīt. Es vēlējos uzzināt, ko cilvēki ar muzikālo izglītību teiks par mani. Es pati sevi nevaru objektīvi novērtēt."

Pirmajā šovā viņa izpildīja britu dziedātājas Adeles dziesmu "My Same", par ko viņa izpelnījās žūrijas labvēlību, un Lēna kļuva par konkursa favorīti. Dziesma "My Same" tās oriģinālizpildītājas Adeles dziedājumā bija iekļuvusi Vācijas topa 61. vietā. Viņa sasniedza konkursa finālu izpildot pazīstamu izpildītāju dziesmu kaverversijas. Piecas no astoņām Lēnas izpildītajām dziesmām iekļuva Vācijas singlu topā un visas sasniedza savu augstāko pozīciju Vācijas topos. Konkursa "Mūsu zvaigzne Oslo" finālā 2010. gada 12. martā viņa izpildīta trīs speciāli šim konkursam sacerētas dziesmas: "Bee", "Satellite" un "Love Me". TV skatītāji telefonbalsojumā izlēma, ka Vācijas pārstāve Eirovīzijā būs Lēna ar dziesmu "Satellite". Dziesmas "Satellite" autori ir amerikāniete Džūlija Frosta un dānis Džons Gordons. Finālā Lēna uzvarēja savu konkurentu Dženiferu Braunu. Dziesmas oficiālais videoklips tika filmēts uzreiz pēc fināla noslēguma un TV skatītājiem kļuva pieejams četras dienas vēlāk.

Šova laikā Lēna bija izteikta Vācijas favorīte un viņa bieži uzvarēja ar lielu balsu pārsvaru dažādās interneta aptaujās. Dienu pēc uzvaras šovā visas trīs viņas izpildītās dziesmas finālā bija Vācijas iTunes interneta veikala visvairāk pirkto dziesmu saraksta augšgalā. "Satellite" pirmajā nedēļā tika lejupielādēts 100 000 reižu, kas kļuva par Vācijas nedēļas laikā visu laiku vislejuplādētāko dziesmu. Ar trim dziesmām no nacionālās atlases fināla viņa vienlaikus ierindojās Vācijas topa pirmajā pieciniekā, kas vēl nevienam māksliniekam Vācijā nebija izdevies kopš 1959. gada. "Satellite" jau savā pirmajā nedēļā tika sertificēts ar zelta disku, taču jau ceturtajā nedēļā — platīna. Dziesma Vācijas topa pirmajā vietā noturējās piecas nedēļas pēc kārtas, kā arī nokļuva Austrijas un Šveices topu pirmajās vietās.

Paralēli dalībai konkursā Lēna turpināja apmeklēt skolu. Konkursa fināls notika mēnesi pirms izlaiduma eksāmeniem. Pēc eksāmenu nokārtošanas 7. maijā viņa izdeva savu debijas albumu My Cassette Player. Albuma producents ir Stefans Rābs, albumā ir iekļautas visas dziesmas no konkursa fināla, kā arī daudzas citas konkursā izpildītās un jaunas dziesmas. Piecu dziesmu līdzautore ir pati Lēna. Albums Vācijas albumu topā debitēja 1. vietā, Austrijas un Šveices tops — 3. vietā — un Eiropas albumu Top 100 — 5. vietā.

Pēc sasniegtajiem panākumiem Vācijā Lēna teica, ka vēlētos turpināt dziedāt vai kļūt par aktrisi, taču tajā pašā laikā atzina, ka nevēlas ar to saistīt visu savu dzīvi. Viņa apgalvoja, ka pēc skolas beigšanas viņa studēs aktieru skolā, taču vēlāk atzina, ka tomēr nav pārliecināta par to.

2010. gada Eirovīzijas dziesmu konkurss 

Sakarā ar to, ka Vācija ir viena no EBU "lielā četrinieka" valstīm, Vācija automātiski kvalificējās Eirovīzijas finālam bez starta pusfinālā. Vācija saņēma wild card uzstāšanās kārtības izlozēšanas laikā, kas ļāva Vācijai izvēlēties savu uzstāšanās kārtas numuru. Lēna konkursa norises vietā ieradās nedēļu pirms Eirovīzijas sākuma un aizvadīja 5 mēģinājumus. Pirms fināla viņa tika uzskatīta par vienu no konkursa favorītēm, bukmeikeri uzskatīja, ka Lēna iegūs otro vietu aiz Azerbaidžānas pārstāves Sefuras, taču Google paredzēja uzvaru jaunajai vācietei. Pamatojoties uz Afterposten informāciju, Lēna bija saņēmusi vislielāko mediju uzmanību starp visiem dalībniekiem.

2010. gada Eirovīzijas fināls notika 2010. gada 29. maijā Telenor Arena Oslo. Lēna finālā uzstājās ar 22. kārtas numuru melnā bezpiedurkņu kleitā kopā ar četrām bekvokālistēm. Viņas vienkāršā uzstāšanās bija liels pretstats iepriekšējo dalībnieku priekšnesumiem. Vācija konkursā uzvarēja pirmo reizi kopš 1982. gada, un tā arī bija pirmā reize kopš Vācijas apvienošanas 1990. gadā. Lēnas izpildītā "Satellite" saņēma 246 punktus, 2. vietas ieguvējus Turcijas grupu maNga apsteidzot par 76 punktiem. 76 punktu starpība finālā ir otra pārliecinošākā uzvara pēc Aleksandra Ribaka 169 punktu starpības lielās uzvaras 2009. gada konkursā. Augstāko novērtējumu 12 punktus Vācijai iedeva Dānija, Igaunija, Somija, Latvija, Norvēģija, Zviedrija, Šveice, Slovākija un Spānija.

Saņemtie punkti konkursa finālā

Laika posms pēc Eirovīzijas 
BBC Lēnas izpildīto "Satellite" atzina par pirmo mūsdienīgo pophitu, kas ir uzvarējis Eirovīzijā uzsākot jaunu ikgadējas mūzikas pasākuma laikmetu. 2010. gada konkursu Vācijā vēroja rekordliels skatītāju skaits — 14,69 miljoni skatītāju (49,1% tirgus daļas). Lēnu atgriežamies Hannoverē sagaidīja ap 40 000 cilvēku. Stefans Rābs norādīja, ka Lēna varētu mēģināt aizstāvēt savu titulu 2011. gada Eirovīzijā, tā viņa varētu kļūt tikai par trešo izpildītāju, kam tas ir izdevies un par pirmo pēdējo 50 gadu laikā.

Jūnijā "Satellite" atguva Vācijas singlu topa pirmo pozīciju un sasniedza topu augstākās pozīcijas Dānijas, Somijas, Norvēģijas, Zviedrijas, Šveices un citu Eiropas valstu singlu topos.

Oficiālais pārraidītājs NDR paziņoja, ka Lēna centīsies aizstāvēt savu uzvarētājas titulu 2011. gada Eirovīzijā. 2011. gada janvārī tika paziņots, ka Vāciju pārstāvošā Lēnas izpildītā dziesma tiks noteikta konkursā "Unser Song für Deutschland". Visas 12 dziesmas, ko viņa izpildīja šova laikā, tika ierakstītas un izdotas Lēnas otrajā studijas albumā Good News, kas tika izdots . Albums jau pirmajā nedēļā tika pārdots 100 000 kopiju un tika sertificēts ar zelta disku. Albuma vadošais singls "Taken by a Stranger"  tika izvēlēts par Vāciju pārstāvošo dziesmu Eirovīzijā. Singls tika izdots .

2011. gada aprīlī tika aizvadīta koncerttūre vairākās Vācijas lielākajās pilsētās. Koncerts Frankfurtē ir ticis ierakstīts un 2011. gada maijā tiks izdots DVD formātā.

Uzstāšanās Unser Star für Oslo 

 Dženifera Brauna un Lēna Meiere-Landruta abas dziedāja dažādas dziesmu "Bee" and "Satellite" versijas finālā.

Apbalvojumi un nominācijas

Apbalvojumi 
 2010: Uzvara 55. Starptautiskajā Eirovīzijas dziesmu konkursā

Nominācijas 
 2010: Comet — "Best Newcomer"

Diskogrāfija

Studijas albumi

Singli

Piezīmes un atsauces

Piezīmes

Atsauces

Literatūra

Angļu valodā

Vācu valodā

Ārējās saites 

  
 
 
 Unser Star für Oslo profils 

1991. gadā dzimušie
Vācijas Eirovīzijas dziesmu konkursa dalībnieki
Vācijas dziedātāji
Vācu dziedātāji
2010. gada Eirovīzijas dziesmu konkursa dalībnieki
2011. gada Eirovīzijas dziesmu konkursa dalībnieki
Eirovīzijas dziesmu konkursa uzvarētāji
Lejassaksijā dzimušie